Lassan nem marad az LMP-ben, akinek még szabad bármilyen tisztséget viselnie. Hadházy Ákost azért tiltották el tisztségekről, mert a koordinációt és a visszalépést szorgalmazta, Sallai Róbert Benedeket pedig azért, mert fellökte székén Hadházyt.

Később Szél Bernadettet is eltiltották a tisztségviseléstől, de később azért megengedték, hogy betöltse társelnöki pozícióját, amit jelenleg is visel. Kassai Dánielt pedig kizárták a pártból, mert visszalépett Kunhalmi Ágnes javára Dél-Pesten.

Moldován Lászlót, az etikai bizottság elnökét most azért fosztották meg tisztségétől, mert a Magyar Hírlapnak adott ki információkat a Sallai-féle tettlegességről. Ez azért különösen abszurd, mert Moldován eddig oroszlánrészt töltött be a fegyelmi eljárások menedzselésében. Őt azonban csak az etikai bizottságból zárták ki, egyéb tisztségeket viselhet. Éppen őt választották az LMP budapesti elnökévé, amivel Ungár Pétert is megelőzte a posztért folytatott harcban. Talán mondani sem kell, hogy a pályázat óta már Ungár Pétert is eltiltották a tisztségviseléstől.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gifeket, videókat.